གཉེན་སྒྲིག་གི་ཁྲིམས་ལུགས་ལ་འགྱུར་བ་ག་འདྲ་ཞིག་གཏོང་རྒྱུ་ཡིན་མིན་ནི་ད་ལྟའི་ཨོ་སི་ཊོ་ལི་ཡ་གཞུང་སྲིད་མཉམ་འཛིན་ཚོགས་པའི་བགྲོ་གླེང་བྱ་ཡུལ་གལ་ཆེན་ཞིག་ཆགས་ཡོད་པ་དང་།ཨོ་སི་ཊོ་ལི་ཡའི་ནང་མཚན་མཐུན་གཉེན་སྒྲིག་ལ་དགག་པ་བརྒྱབ་མཁན་ཚོགས་སྡེ་ཆེ་ཤོས་དེ་ཡེ་ཤུ་ཆོས་ལུགས་ཀྱི་ཚོགས་སྡེ་ཡིན་ཡང་།ཐེངས་འདིའི་འོས་བསྡུར་མང་མོས་རྒྱལ་ཁ་ཐོབ་རྗེས།ཡེ་ཤུ་ཆོས་ལུགས་ཚོགས་སྡེ་ཡི་མགྲིན་ཚབ་པ་ལེས་ལེ་ཤཱིལ་ཊོན་ལགས་ཀྱིས།མང་མོས་འོས་བསྡུའི་གྲུབ་འབྲས་ནི་ཨོ་སི་ཊོ་ལི་ཡའི་མི་མང་གི་ཐག་གཅོད་བརྟན་པོ་ཞིག་ཡིན་སྟབས།དེ་རིང་ང་ཚོའི་དམངས་གཙོའི་སྤྱི་ཚོགས་འདི་ང་ཚོའི་འདོད་ཐོག་ལ་སོང་མེད་ཀྱང་།ང་ཚོ་གུ་ཡངས་དང་རང་དབང་ཅན་གྱི་དམངས་གཙོའི་སྤྱི་ཚོགས་ཤིག་ཏུ་གནས་ཐུབ་ཡོད་པར་ངས་དཀོན་མཆོག་ལ་ཐུགས་རྗེ་ཆེ་ཞུ་རྒྱུ་ཡིན་པ་མ་ཟད།ད་ལན་ལས་འགུལ་ནང་ཞུགས་མཁན་ཚང་མས་མུ་མཐུད་ང་ཚོའི་དམངས་གཙོའི་སྤྱི་ཚོགས་ནང་མཉམ་ཞུགས་གནང་བའི་ཡིད་ཆེས་བྱེད་ཀྱི་ཡོད།ཅེས་བརྗོད་ཡོད་པ་རེད།